越调・天净沙即事
作者：乔吉
朝代：元

paragraphs: 笔尖扫尽痴云，歌声唤醒芳春，花担安排酒樽。
海棠风信，明朝陌上吹尘。
一从鞍马西东，几番衾枕朦胧，薄幸虽来梦中。
争如无梦，那时真个相逢。
隔窗谁爱听琴？倚帘人是知音，一句话当时至今。
今番推甚，酬劳凤枕鸳衾。
莺莺燕燕春春，花花柳柳真真，事事风风韵韵。
娇娇嫩嫩，停停当当人人。